o
Maailma on täynnä mahdollisuuksia stressaamiseen, mutta tänään
kuulet, miten voit vähentää stressiä.
ILOA ARKEEN Henkisen stressin poistaminen
3. Joh. 1:2 "Toivotan sinulle, että kaikessa menestyt ja pysyt terveenä,
niinkuin sielusikin menestyy." Sielu on sisäinen ihminen,
henkilö, joka asuu sisälläsi.
Maailma näkee yhden henkilön, jonka lisäksi sisällämme on toinen.
Tarvitsemme aikaa tutustuaksemme tähän toiseen paremmin.
Jos sisällämme on vääriä asioita, se tulee esiin
suustamme, ihostamme, terveydessämme.
Se, mitä sisälläsi on, tulee lopulta esiin.
Mainitsin myös jakeen Luuk. 18:27:
"Mikä ihmisille on mahdotonta, se on Jumalalle mahdollista."
Iloitsemme aina kun joku sanoo sen. Minulla on siihen uusi näkökulma.
Meille mahdoton on Jumalalle mahdollista,
mutta entä ihmiselle mahdollinen, jossa hän ei tee omaa osaansa?
Haluamme usein Jumalan tekevän sen, mitä meidän pitäisi tehdä.
Olemme Jumalan työtovereita. Meillä on oma osuutemme.
Emme voi tehdä Jumalan osuutta, eikä hän tee meidän osuuttamme.
Meidän on huolehdittava siitä, että teemme sen minkä voimme.
Petämme itseämme sanomalla: "Kyllä minä yritän."
Meidän on edettävä yrittämisestä tekemiseen.
En halua kuulostaa kovasydämiseltä,
mutta petämme itseämme puheilla yrittämisestä.
Totuus on se, että useimmiten kun sanomme yrittävämme,
meillä ei ole vakavaa aikomusta tehdä jotakin.
Olemme yhä epävarmoja ja haluamme jättää takaportin
siltä varalta, ettemme toteutakaan aiettamme.
Aina kun joku sanoo yrittävänsä tulla konferenssiin,
päättelen, ettei hän tule. Koska teemme jotakin vain niin,
että suuntaamme mielemme johonkin, teemme päätöksen ja vastustamme
kiusausta, joka yrittää aina estää meitä tekemästä oikein.
Meidän on toimittava kurinalaisesti ja tunteistamme välittämättä.
Eilen puhuimme terveydestä ja onnellisuudesta
ja siitä, miten voimme pitää parempaa huolta itsestämme.
Mitä terveempi olet, sitä onnellisempi olet, ja päinvastoin.
Aamulla puhuimme tunne-elämän stressin poistamisesta,
sillä stressi on monien sairauksiemme juurisyy.
Juttelin lääkäriystäväni kanssa pari päivää sitten.
Kysyin, miten monet ihmisten ongelmista liittyvät stressiin.
Hän sanoi, että 75-90 prosenttia lääkärikäynneistä, olivatpa oireet
minkälaisia tahansa, liittyvät jotenkin stressiin.
Voimme elää elämämme lääkiten oireita tai tehdä voitavamme
poistaaksemme stressin.
Sanon sen uudestaan niille, jotka ovat vielä ylistyksen huumassa.
Voit elää elämäsi lääkiten oireita
tai tehdä voitavasi stressin poistamiseksi ja oppia selviytymään
paremmin stressiä tuovien asioiden kanssa.
Joitakin asioita ei tarvitse poistaa,
vaan niihin pitää oppia suhtautumaan eri tavalla.
Olemme aika hyviä huolestuttamaan itseämme.
Voit päättää, murehditko lastesi tähden vai et.
Sinun ei tarvitse murehtia, oletko hyvä äiti tai isä,
vaan hankkia tietoa, tehdä parhaasi ja uskoa, että Jeesus lähetettiin
korvaamaan epätäydellisyytesi.
Mitä enemmän murehdit, sitä huonommin kuulet Jumalaa.
Tänään puhumme tunne-elämän stressin poistamisesta.
Puhumme mielestäsi, ilostasi ja terveydestäsi,
sillä mielesi vaikuttaa iloosi ja terveyteesi.
San. 23:7:
"Niinkuin hän sydämessään ajattelee, sellainen hän on."
Toisin sanoen: minne mieli menee, sinne ihminen seuraa.
Minne lähetät ajatuksesi, sinne seuraat niitä.
Jos ajattelet kinuskijäätelöä tarpeeksi kauan,
päädyt todennäköisesti syömään sellaisen.
Jos ajattelet sättiväsi jotakuta, jolle olet vihainen,
sanot ainakin osan ajatuksistasi, tai vaikka nielisitkin sanat,
kehonkielesi tai asenteesi paljastaa hänelle ajatuksesi.
Se, mitä sisälläsi on, tulee ulos.
Voimme pukea sen ja tuoda sen seurakuntaan
ja tehdä toisiimme vaikutuksen, mutta Jumalaan emme tee vaikutusta,
elleivät asiat ole kunnossa sisimmässämme.
Toivon, että vyöni tekee vaikutuksen. Näin vaivaa sen eteen.
Se piti saada tasapainoon juuri oikeaan kohtaan.
Sitten piti saada mikrofoni juuri oikeaan kohtaan.
Haluamme näyttää hyvältä, mutta se ei ole sitä, mitä Jumala näkee.
Jumala ei ole kiinnostunut huijareista ja tekopyhistä,
paitsi siinä mielessä, että haluaa tehdä heistä aitoja ja vilpittömiä.
Kun katsot itseäsi peilistä, se kertoo vain, miltä näytät.
Sisälläsi asuu henkilö, johon sinun on tutustuttava.
Tekomme, jotka nähdään, luovat maineen ihmisten parissaan,
mutta sisäinen ihmisemme on maineemme Jumalan silmissä.
Maineen taivaassa täytyy kiinnostaa meitä enemmän.
Opi elämään Jumalan edessä, äläkä yritä tehdä ihmisiin vaikutusta.
"Niinkuin hän sydämessään ajattelee, sellainen hän on."
Voit saada itsesi masentuneeksi ajattelemalla.
Voit saada itsesi suuttumaan ajattelemalla.
Voit saada itsesi vajoamaan itsesääliin ajattelemalla.
Voit saada itsesi ahneeksi ja itsekkääksi ajattelemalla.
Mutta voit saada itsesi myös onnelliseksi ajattelemalla.
Jakeessa Apt. t. 26:2 Paavali seisoi kuningas Agrippan edessä
ja valmistautui vastaamaan kohtaamiinsa syytöksiin.
Hän oli siis oikeudenkäynnissä.
Rakastan tuota jaetta, jossa Paavali aloittaa.
Kuka tietää, miltä hänestä tuntui. Hän oli oikeudessa.
Hänen täytyi vastata teoistaan.
Hän ajatteli, että häntä kohtaisi kuolemanrangaistus,
hän voisi joutua vankilaan, hänet voitaisiin hakata.
Kuka tietää, miltä hänestä tuntui. Mutta hän aloitti sanomalla:
"Pidän itseäni onnellisena, kuningas Agrippa,
kun sinun edessäsi tänä päivänä saan puolustautua kaikesta siitä,
mistä minua syytetään." Lainataan ensimmäiset sanat:
"Pidän itseäni onnellisena." Paavali sai valita.
Hän olisi voinut olla kielteinen ja ajatella pahinta
tai olla myönteinen ja ajatella parasta.
"Niinkuin hän sydämessään ajattelee, sellainen hän on."
Hän valitsi myönteisyyden. Voit oppia ajattelemaan asioita,
joista on sinulle apua tai ajatella asioita, jotka satuttavat sinua.
Room. 12:2. Miksi jotkut ottavat Jeesuksen vastaan pelastajanaan,
ja viiden vuoden päästä heidän elämänsä on täysin muuttunut,
ja toisen kohdalla juuri mikään ei muutu 30 vuodessa?
Johtuuko se siitä, että Jumala suosii toisia? Se ei ole totta,
koska Raamattu sanoo, ettei hän katso henkilöön.
Johtuuko se siitä, että toisia onnistaa?
Emme usko onneen, koska sana sanoo:
niitämme sitä mitä kylvämme.
Kyse ei ole onnesta, vaan siitä, että teemme oman osamme
ja niitämme päätöstemme seurauksia. Jakeessa Room. 12:2 on vastaus
siihen, miksi monet eivät juurikaan edisty.
Älä syytä edistyksen puutteesta maailmaa, olosuhteita
ja läheisiäsi, vaan ota vastuu, koska Jumalan lupaukset
ovat kaikkia niitä varten, jotka tekevät oman osansa
nähdäkseen lupauksen täyttyvän elämässään.
Voit saada läpimurron niin kuin joku tuntemasi,
jos vain teet sen, mitä Jumala käskee sinun tehdä.
Meidän on oltava kuuliaisia Jumalalle,
tehtävä se, mitä hän käskee meidän tehdä.
Ei vain suurissa, vaan myös pienissä asioissa.
Joskus pienet ketut turmelevat viinitarhan.
"Älkää mukautuko tähän maailmaan ulkoisine, pinnallisine tapoineen."
Maailmaa kiinnostaa, miltä asiat näyttävät.
Jumala sanoo: Älkää menkö mukaan sellaiseen.
On olemassa syvällisempi paikka, jolla haluan teidän elävän.
"Muuttukaa mielenne täydellisen uudistuksen kautta,
uusien ihanteiden ja asenteiden kautta, jotta voisitte tuntea
Jumalan hyvän, sopivan ja täydellisen tahdon,
ja mitä se tarkoittaa teidän elämässänne."
Selitän tätä hieman. Jumalalla on hyvä suunnitelma elämääsi varten.
Jos haluat nähdä sen toteutuvan, on opittava ajattelemaan oikein.
Mielesi on uudistuttava täysin. Opit ajattelemaan oikein
käsittämällä, että olet oppinut paljon asioita väärin.
Tämä on uusi ajattelutapasi.
On opittava ajattelemaan Jumalan sanan mukaisesti.
Olemme oppineet väärän ajattelun. Minut kasvatettiin kielteiseksi.
En saanut luottaa ihmisiin enkä odottaa mitään hyvää.
Näin elin lapsuuteni. Vuosi toisensa jälkeen.
Opin ihmisiltä ympärilläni, etten voi luottaa.
Ne, jotka sanoivat rakastavansa, satuttivat pahiten.
Opin huonoja asioita, ja tulos oli surkea ajattelutapani.
Jos sinulla on surkea elämä, se johtuu surkeasta ajattelutavasta.
Haloo.
Sitten kävin läpi vaiheen, jonka kaikki käyvät läpi.
Ajattelin, etten voi mitään sille, mitä ajattelen.
Meidän täytyy ymmärtää, ettei se ole totta.
Voimme heittää pois vääriä ja valita oikeita ajatuksia.
Se on prosessi, joka vie aikaa ja jossa mielesi uudistuu.
Ellet tunne sanaa, et tiedä mitä ajatella.
Olin kielteinen, enkä odottanut mitään hyvää ennen kuin
luin Raamatusta, että Jumalalla on hyvä suunnitelma varalleni.
Aloin ajatella ja sanoa, koska puhut niin kuin ajattelet.
Joskus paras tapa uudistua on alkaa sanoa jotakin asiaa
tarkoituksella, ääneen. Se auttaa uudistamaan mielesi.
Kun sain tietää Jumalan hyvästä suunnitelmasta varalleni,
siteerasin sanaa ääneen. Jumalalla on hyvä suunnitelma varalleni.
Odotan Jumalan tekevän jotakin suurta elämässäni.
Odotan läpimurtoa. Vuosien ajan odotin huonoja uutisia.
Elin epämääräisen odotuksen vallassa: mitäköhän seuraavaksi?
Isäni käytti minua seksuaalisesti hyväkseen vuosien ajan.
Parikymppisenä en muistanut olleeni koskaan onnellinen.
Minulle ei voi sanoa, ettet pysty uudistumaan ja oppimaan,
koska tiedän, että pystyt, jos päätät
saada sen, minkä Jeesus tahtoi antaa sinulle kuolemallaan.
Et voi olla nynny tai valittaja.
Sinun täytyy päättää, polkaista jalkaa
ja sanoa, että aiot saada sen, mitä Jeesus tahtoi antaa sinulle.
En aio kuunnella siitä kokouksissa, vaan aion saada sen.
En aio kuunnella vain toisten todistuksia
ja jäädä säälimään itseäni, koska en ole vielä kokenut läpimurtoa.
Aion tehdä sen, mitä pitääkin,
ja vaikka se veisi aikaa viimeiseen hengenvetoon,
minulla ei ole parempaakaan tekemistä
kuin ottaa käyttöön Jumalan hyvä suunnitelma varalleni.
Meidän on päästävä eroon "En pysty" -asenteesta
ja "Se on liian vaikeaa" -asenteesta.
Se on liian vaikeaa.
Mitä useammin sanot niin, sitä vaikeammaksi se muuttuu,
koska saat sen mitä puhut.
Onko mikään liian vaikeaa Jumalalle?
Hän on sisälläsi, joten mikään ei ole liian vaikeaa sinulle.
Pyhä Henki on asetettu sinuun asumaan,
jumalalliseksi auttajaksesi, vahvistajaksesi.
Maailmankaikkeuden voima asuu hengessäsi.
Meidän täytyy ajatella tätä ennen kuin
sanomme, ettemme pysty.
Älä väitä, että jos näet keksin, joudut syömään niitä tusinan.
Älkää kivittäkö minua, mutta se on hölmöä.
Vihollinen on saanut sinut vakuuttuneeksi siitä,
mutta sinun ei ole pakko tehdä niin. Jos maailmankaikkeuden voima
asuu sisälläsi, uskon, että jos haluat, voit ohittaa keksin.
Tämä on vakavaa asiaa terveydestä ja onnellisuudesta.
En tarkoita, ettet voi koskaan syödä keksejä,
mutta jos et halua syödä niitä, älä päästä niitä pomoksesi.
Rakastan teitä.
Haluan, että tiedät, kuka olet Kristuksessa
ja että sinulla on auktoriteettia.
Voit saada elämäsi, taloutesi ja kotisi järjestykseen,
kehosi hyvään kuntoon, voit olla terve,
mutta siihen tarvitset erilaisen asenteen,
etkä saa ajatella: "En pysty, se on liian vaikeaa, minä yritän."
Etenemme yrittämisestä tekemiseen.
Raamattu ei sano: "Yritä tehdä oikein, vaan: "Tee oikein."
Jumala tiesi, ettemme aina onnis- tuisi, joten hän lähetti Jeesuksen.
Aiheutamme epäonnistumisemme, jos pysymme yrittämisen alueella.
Meistä tuntuu kuin valmistautuisimme tekemään oikein.
Huomenna valmistaudumme yhä, koska yritämme edelleen,
ja 30 vuoden päästä yritämme edelleen.
Ne, jotka lopettivat yrittämisen vuosia sitten ja alkoivat tehdä,
nauttivat elämästä, onnesta, rauhasta, ilosta, voitosta
ja kaikki on kunnossa, mutta me istumme nurkassa
säälimässä itseämme: "Entäs minä..?"
Jumala ei olisi oikeudenmukainen, jos meille olisi eri säännöt.
Kerron mielelläni naisesta, joka tuli konferenssiin
silloin kun ne muistuttivat juhlia kaikkine aterioineen
ja osallistujilla oli paikat pyöreissä pöydissä,
jotta he voisivat tutustua ja keskustella ongelmistaan.
Eräs nainen tuli luokseni koko seminaarin päätyttyä
ja sanoi: Sain selville, mikä on ongelmani.
Kysyin, mikä se on.
Hän sanoi: "Kuuntelin pöytäseuruettani,
jossa oli monta hyväksikäytön uhria,
ja he kertoivat Jumalan puhuneen heille ja opettaneen heitä.
Ymmärsin, että kaikki mitä Jumala oli käskenyt heidän tehdä,
hän oli käskenyt minunkin tehdä.
Ainoa ero oli siinä, että he tekivät sen, mutta minä en."
Joku teistä haluaisi varmasti läimäyttää minua,
koska olet ollut niin kauan yrittämisen alueella.
En väheksy tai pilkkaa tunteitasi, mutta joskus jonkun pitää
rakastaa meitä näin paljon.
Totuus on, että joskus auttaminen vaatii tunteiden loukkaamista,
jotta toinen hieman järkyttyisikin.
Nainen, joka on korkeimman tason johtajiamme, joka on ollut meillä
23 vuotta ja kuuluu ensimmäisiin työntekijöihimme, kärsi peloista.
Charlotte pelkäsi lähes kaikkea.
Aina kun annoin hänelle tehtävän, jota hän ei ollut aiemmin tehnyt,
hän itki.
Hän kertoi, että pelkäsi, eikä tiennyt, pystyisikö siihen.
Yritimme jatkuvasti auttaa häntä. Tätä jatkui 2-4 vuotta.
Kannustimme häntä aina, mutta viimein kyllästyin siihen.
Sain ilmestyksen, etten palkkaa ihmisiä palvellakseni heitä.
Palvelujärjestömme palkkaa ihmisiä palvelemaan muita.
Tiesin, että hänellä oli hyvä sydän, että hän oli Jumalan nainen,
mutta hänen elämässään oli asioita, joita hänen piti kohdata.
Sinun on kohdattava Goljatisi ja surmattava hänet.
Jos haluat kuninkaaksi, ensin on surmattava Goljat.
Daavid voideltiin kuninkaaksi 20 vuotta ennen kuninkuuttaan.
Noina vuosina hän kävi pitkän koulutuksen.
Hänen piti oppia käsittelemään Saulia,
odottamaan Jumalaa puolustajanaan
ja käsittelemään Goljatiaan.
ILOA ARKEEN
Mielesi ja ajatuksesi vaikuttavat tunteisiisi.
Hallitsemattomat tunteet aiheuttavat stressiä.
Meidän on tutkittava ajatuksiamme ja ymmärrettävä niiden vaikutus.
Jos haluat muutosta, aloita mielenmuutoksesta.
Jos haluat olla terveyttä, onnea ja rauhaa, muuta ajattelutapaasi.
Oma ajattelutapasi voi joko masentaa tai rauhoittaa sinut.
Tarjoamme tänään opetuspakettia
nimeltä Synergia - terveys ja onnellisuus.
Opetuspaketin lisäksi tarjolla on kirja Stressaa vähemmän.
Uskon, että jos haluat apua johonkin, tarvitset opetusta siitä.
Paremman olon toivominen ei auta. On selvitettävä, mikä on vikana,
ja sitten tehtävä asialle jotakin. Uskon, että voimme auttaa.
Tilaa nämä voimalliset opetukset ja jää kuuntelemaan kutsua
johonkin, mitä itse teen jatkuvasti ja mitä suosittelen sinullekin.
Mitä synergia on?
Kahden tai useamman voiman yhdistäminen yhdeksi,
niin että kokonaisvaikutus ylittää erillisten vaikutusten summan.
Synergia on uusi tapa opiskella Jumalan sanaa.
Kuuntele, katsele, lue ja opiskele samasta aiheesta.
Joyce Meyerin Synergy-sarja
yhdistää opetuspuheet videoon ja muistiinpanoihin.
Synergia - terveys ja onnellisuus auttaa hengellisessä kasvussasi
syömisen ja tasapainon alueella.
Saat lahjaksi myös Don Colbertin kirjan Stressaa vähemmän.
Tilaa englanninkieliset tuotteet tänään
ja suuntaa kohti terveellisempää elämäntapaa.
www.joycemeyer.org
ILOA ARKEEN Seuraavassa jaksossa...
Turhaudut kun yrität jotakin, minkä haluaisit toteutuvan
tai kun tapahtuu mitä et halua, ja yrität päästä siitä eroon.
Pidän konferensseja eri puolilla Yhdysvaltoja ja ulkomailla.
Kutsun sinut mukaan. Et välttämättä edes tiedä, mistä on kyse,
mutta luvassa on kolme päivää opetusta, ylistystä, rukousta
ja oppimista elämää muuttavista asioista.
Matkusta sinne, missä olemme.
Pidä lomaa, tule jonkun kanssa tai yksin, varaa hotelli,
vietä hieno viikonloppu Herran kanssa.
Rohkaisen sinua tulemaan konferensseihimme.
Monet ovat kertoneet elämänsä muuttuneen. Siunausta.
Mitä uutta? Ota selvää...
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Johanna Hartikainen